Document ID: 31999R1227

31999R1227
L 154/75
SLUŽBENI LIST EUROPSKE UNIJE
UREDBA KOMISIJE (EZ) br. 1227/1999
od 28. svibnja 1999.
o tehničkom obliku za slanje statistike usluga osiguranja
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ, Euratom) br. 58/97 od 20. prosinca 1996. o strukturnim poslovnim statistikama (1), kako je zadnje izmijenjena Uredbom (EZ, Euratom) br. 410/98 (2), a posebno njezin članak 12., stavak viii.,
(1)
budući da je Uredba (EZ, Euratom) br. 58/97 utvrdila zajednički okvir za izradu statistike Zajednice koja se odnosi na strukturu, djelatnost, rezultate i konkurentnost sektora osiguranja unutar Zajednice;
(2)
budući da je potrebno utvrditi tehnički oblik za slanje statistike usluga osiguranja;
(3)
budući da su mjere predviđene ovom Uredbom u skladu s mišljenjem Odbora za statistički program,
DONIJELA JE OVU UREDBU:
Članak 1.
Tehnički oblik iz članka 9. Uredbe (EZ, Euratom) br. 58/97 definiran je u Prilogu ovoj Uredbi.
Članak 2.
Države članice primjenjuju taj oblik za podatke koji se odnose na referentnu godinu 1996. i godine nakon nje.
Članak 3.
Ova Uredba stupa na snagu dvadesetog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. svibnja 1999.

Labels: 7
12
2
19